
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ I-1697 в кв. 116 по действащия ПУП – ПРЗ на кв. Черно море – кв. Рудник, гр. Бургас, съответен на ПИ с идентификатор 07079.712.1697 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,
	
В Община Бургас е постъпило заявление с вх. №94-01-29225/24.08.2022 г., подадено от Д. Д. Ц., с искане за прекратяване на съсобственост в недвижим имот, находящ се в кв. Черно море, гр. Бургас, представляващ УПИ I-1697 в кв. 116 по действащия ПУП – ПРЗ на кв. Черно море – кв. Рудник, гр. Бургас, чрез изкупуване на общинската идеална част в имота. 
УПИ I-1697 в кв. 116 по действащия план на кв. Черно море – кв. Рудник, гр. Бургас съответства на част от бивш п-л I-1374 в бивш кв. 41 по предходен недействащ план на населеното място.
Съгласно нот. акт за покупко-продажба на недвижим имот №77, том 3, дело №1094/10.02.1999 г. на Служба по вписванията – Бургас, Д. Д. Ц. е собственик на дворно място, представляващо бивш п-л I-1374 в бивш кв. 41 по плана на кв. Черно море, гр. Бургас, действал към 1978 г., с площ по документ 525 кв. м. 
УПИ I-1697 в кв. 116 по действащия ПУП-ПРЗ на кв. Черно море – кв. Рудник, гр. Бургас, одобрен с Протокол №6/19.02.2004 г. на Общински съвет – Бургас е с площ 590 кв. метра и съответства на ПИ с идентификатор 07079.712.1697 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, изменени със Заповед №18-697/19.01.2023 г. на Началник на СГКК – Бургас, целият с площ 590 кв. м.
Видно от издадено Удостоверение с изх. №94-01-20570(1)/17.08.2022 г. на дирекция „Устройство на територията“ при Община Бургас и приложена към него комбинирана скица-извадка, е направено обследване на имота по действащ, предходен план, одобрената КК на населеното място и документи за собственост и е констатирано, че 13/590 кв. метра ид. части от УПИ I-1697 в кв. 116 по ПУП-ПРЗ на кв. Черно море – кв. Рудник, гр. Бургас, са общинска собственост.
Съсобствеността е възникнала по силата на действащия ПУП-ПРЗ на населеното място като към имота е придадена част от уличната регулация. 
Останалите идеални части от имота до пълната му площ не са общинска собственост.
За общинската идеална част в гореописания имот е съставен Акт №10197/27.03.2023 г . за частна общинска собственост.
Общинската идеална част в гореописания имот не отговаря на нормативните изисквания на чл. 19 от Закона за устройство на територията за образуване на самостоятелен урегулиран поземлен имот.
Съсобственият имот не носи приходи на Община Бургас, поради което е целесъобразно да се прекрати съсобствеността чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от Закона за общинската собственост е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинските 13/590 кв. метра ид. части от УПИ I-1697 в кв. 116 по ПУП-ПРЗ на кв. Черно море – кв. Рудник, гр. Бургас, целият с площ 590 кв. м, която е определена в размер на 770,00 (седемстотин и седемдесет) лева, без ДДС.
Данъчната оценка на посочените общински идеални части е в размер на 304,20 (триста и четири лв. и двадесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2023 г., приета с решение по т. 4 от проведеното на 28.02.2023 г. заседание на Общински съвет – Бургас (Протокол №49) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
С оглед на гореизложеното и в изпълнение на правомощията ми по чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 27.06.2023 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

Да се прекрати съсобствеността между Община Бургас и Д. Д. Ц., с постоянен адрес: гр. Бургас, чрез продажба на общинските 13/590 (тринадесет от петстотин и деветдесет) кв. метра ид. части от УПИ I-1697 (едно римско за имот с планоснимачен номер хиляда шестстотин деветдесет и седем), целият с площ 590 (петстотин и деветдесет) кв. метра в кв. 116 (сто и шестнадесет) по ПУП-ПРЗ на кв. Черно море - кв. Рудник, гр. Бургас, отреден "за жилищно строителство", при граници на целия имот: север - улица, изток - УПИ II-1698, юг - УПИ XIV-1697, запад - улица, съответен на ПИ с идентификатор 07079.712.1697 (нула седем нула седем девет точка седем едно две точка едно шест девет седем), целият с площ 590 (петстотин и деветдесет) кв. м по одобрената КК на гр. Бургас, при съседи имоти с идентификатори: 07079.712.3697, 07079.712.3034, 07079.712.1698, 07079.712.3745, за които е съставен Акт №10197/27.03.2023 г. за частна общинска собственост, за сумата 770,00 (седемстотин и седемдесет) лева, без ДДС.
[bookmark: _GoBack]Приложение: копие от заявление с вх. №94-01-29225/24.08.2022 г. от Д. Д. Ц.; Акт №10197/27.03.2023 г. за частна общинска собственост; нот. акт №77, том 3, дело №1094/10.02.1999 г. на Служба по вписванията – Бургас; удостоверение и комбинирана скица-извадка с №94-01-20570(1)/17.08.2022 г. на дирекция „Устройство на територията“ при Община Бургас; скица на поземлен имот, издадена от СГКК - Бургас; удостоверение за данъчна оценка, издадено от МПДТР при Община Бургас; протокол на комисия; пазарна оценка от лицензиран оценител.

